[{"text_idx": "#000000", "text": "La viruso aktivigis esperantistajn s\u0302akemulojn"}, {"text_idx": "#000001", "text": "Same kiel multaj aliaj esperantistaj fakaj asocioj, ankau\u0306 la s\u0302akista ES\u0302LI delonge ne montras ajnajn vivosignojn. Sed tio ne signifas ke malaperis esperantlingvaj s\u0302akemuloj. Nun pro la viruso ili aktivig\u0302is en la reto kaj c\u0302iusabate turniras."}, {"text_idx": "#000002", "text": "Lichess havas esperantlingvan interfacon jam de kelkaj jaroj."}, {"text_idx": "#000003", "text": "La populara senpaga, senreklama kaj liberkoda s\u0302ak-retejo jam de pluraj jaroj havas esperantlingvan interfacon, ec\u0302 se restas iuj malglataj\u0302oj en la traduko. Evidente inter la ludantoj tie estas ankau\u0306 esperantistoj, kaj jam en 2016 okazis la unua turniro de esperantlingvaj s\u0302akemuloj en ."}, {"text_idx": "#000004", "text": "La unuan turniron gajnis Chuck Smith, kiu ankau\u0306 estas unu el la tri administrantoj de la esperantista teamo en la retejo. La aliaj administrantoj estas Joop Kiefte kaj Robert Nielsen."}, {"text_idx": "#000005", "text": "Entute estas kvindeko da membroj en la Esperanto-teamo, sed post ses turniroj en 2016 dau\u0306ris g\u0302is 2020 antau\u0306 ol oni revivigis la tradicion de esperantistaj turniroj. S\u0302ajne kontribuis la kronvirusa pandemio, pro kiu multaj sidas hejme kaj trovas tempon por retaj hobioj."}, {"text_idx": "#000006", "text": "\u2013 Nu, la grupoj estas kreitaj multe pli frue kaj ni jam longe provis trovi momenton por havi turniron, sed tio neniam vere efektivig\u0302is, diras Joop Kiefte."}, {"text_idx": "#000007", "text": "Krom la teamo en Lichess, la esperantistaj rets\u0302akuloj havas grupojn en Facebook kaj en Telegram. Tie estas anoncataj la turniroj, kaj kompreneble eblas babili pri rilataj aferoj. La 14-an de marto 2020 okazis la unua turniro de la nova ciklo."}, {"text_idx": "#000008", "text": "\u2013 La semajnon post tio mi iris en kvarantenon kaj ekhavis multe pli da tempo por organizi la turnirojn, diras Robert Nielsen."}, {"text_idx": "#000009", "text": "De tiam la turniroj okazas c\u0302iusabate, kaj foje ankau\u0306 merkrede. Kutime estas proksimume deko da partoprenantoj kun iom diversaj niveloj."}, {"text_idx": "#000010", "text": "\u2013 Mi dirus ke la plejparto estas meznivelaj, kun unu au\u0306 du komencantoj. Neniu kun profesia au\u0306 tre alta nivelo. La komputilo kunigas homojn kun ludantoj je simila nivelo, do ec\u0302 nespertuloj povas gajni ludon kontrau\u0306 alia nespertulo, diras Robert Nielsen."}, {"text_idx": "#000011", "text": "Kutime la turniroj dau\u0306ras unu horon, kun diverse longaj ludodau\u0306roj en malsamaj semajnoj \u2013 foje po 3 minutoj, foje 5 au\u0306 10. Sed pasintsemajne tute ne okazis turniro."}, {"text_idx": "#000012", "text": "\u2013 Mi volis havi pau\u0306zon, do mi ne organizis pasintsabate, kaj poste mi volis havi epopean turniron, do decidis pri 90 min. kaj pli longaj ludoj, diras Chuck Smith."}, {"text_idx": "#000013", "text": "La sekva turniro en la serio \u201dKronvirusa c\u0302ampioneco\u201d do okazos sabate la 2-an de majo je 19.00 lau\u0306 la mezeu\u0306ropa somera horo (17.00 lau\u0306 UTC), kaj dau\u0306ros 90 minutojn. La dau\u0306ro de la ludoj estos 10+5, alivorte c\u0302iu ludanto havos je sia dispono dek minutojn, kaj aldonig\u0302os kvin sekundoj por c\u0302iu farita movo."}, {"text_idx": "#000014", "text": "Por partopreni en la turniro oni devas doni s\u0302losilvorton, kiu estas la nomo de la lingvo en kiu c\u0302i tiu artikolo estas verkita."}, {"text_idx": "#000015", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000016", "text": "La estraro forgesis resanigi la financojn de UEA"}, {"text_idx": "#000017", "text": "Ne nur s\u0302akludo sed ankau\u0306 aliaj tabloludoj aktivig\u0302as inter esperantistoj dum la kvaranteno. C\u0302iudimanc\u0302e estas grupo kiu renkontig\u0302as por ludi ludojn per BoardGameArea kaj Discord. "}, {"text_idx": "#000018", "text": "Ankau\u0306 estas nova retejo por ludi pli simplajn kartludojn kun interfaco en Esperanto. "}, {"text_idx": "#000019", "text": "Ankaux indas paroli pri \"\". Estas esperantista teamo tie."}, {"text_idx": "#000023", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000027", "text": "Alig\u0302i al 400 aliaj abonantoj"}]